แห่กราบจอมปลวกเศียรพญานาค พระมาทำพิธี ทึ่งคนทรงตีเลข 676 15
ตื่นจอมปลวกแทงยอดคล้ายเศียรพญานาค แห่กราบไหว้ขอเลขเด็ดใกล้วันหวยออกทันที ขณะที่มีผู้ฝันเห็นพระรูปร่างใหญ่สูงผิวดำ ผมยาว วันขึ้น 15 ค่ำเดือน 11 ซึ่งเป็นวันออกพรรษา สั่งให้มาทำความสะอาดบริเวณจอมปลวกแล้วจะมีโชคลาภ ก่อนที่จะมีพระมาทำพิธี แล้วคนทรงบอกเป็นเลข 676, 15   ,เมื่อวันที่ 27 ต.ค.61 เวลา 10.30 น. ผู้สื่อข่าวรายงานว่า ที่บริเวณป่าไผ่สวน ของนางพะยอม วงศ์หาญ อายุ 65 ปี ซึ่งอยู่ท้ายหมู่บ้าน บ้านเชียง หมู่ 13 อ.หนองหาน จ.อุดรธานี ซึ่งป่าไผ่มีเนื้อที่ประมาณ 2 ไร่เศษ และติดคลองส่งน้ำบึงนาคำ ได้มีชาวบ้านโดยเฉพาะผู้เฒ่าผู้แก่ต่างพากันมาจุดธูปกราบไหว้จอมปลวกที่แทงยอดมีเศียรคล้ายเศียรพญานาค ซึ่งโผล่ขึ้นจากจอมปลวกสูงประมาณ 12 ซม. ใกล้วันหวยออกพอดี ซึ่งจอมปลวกดังกล่าวนี้ได้ขึ้นอยู่บริเวณพื้นดินติดริมถนน ลักษณะเป็นจอมปลวกความกว้างของฐานประมาณ 50 ซม. และสูงชะลูดขึ้นไปประมาณ 150 ซม.ปลายจอมปลวกได้แทงยอดคล้ายพญานาค มีเว้าแหว่งคล้ายเป็นปาก มีจมูก มีลิ้น และปลายหนวดอยู่บนศีรษะ ,นางสมบัติ บุตรรัตน์ อายุ 53 ปี อยู่บ้านเลขที่ 142 หมู่ที่ 13 ต.บ้านเชียง อ.หนองหาน จ.อุดรธานี ซึ่งมีบ้านอยู่เยื้องกับจอมปลวกห่างประมาณ 50 เมตร บอกว่าในคืนวันออกพรรษา 15 ค่ำเดือน 11 วันพระจันทร์เต็มดวงของคืนวันที่ 24 ต.ค.ที่ผ่านมา ได้มีพระภิกษุมาเข้าฝันแล้วบอกกับตนเองว่า มีพระรูปร่างสูงใหญ่ผิวดำแต่ผมยาวจะมาพำนักอยู่บริเวณป่าไผ่ข้างบ้าน ให้ไปทำความสะอาดด้วย และจะมาให้โชคลาภชาวบ้านเชียงด้วย พอตื่นเช้าขึ้นมาจึงเดินไปดูตรงที่พระภิกษุรูปดังกล่าวมาเข้าฝันก็ตกใจมากเพราะจอมปลวกที่มีอยู่ก่อนแล้วปลายยอดของจอมปลวกแทงยอดคล้ายเศียรพญานาควันที่ผ่านมาก็ยังไม่เห็น โดยในความฝันปู่ยังบอกเลขเด็ดก่อนไป 50, 05 ซึ่งเป็นเพียงความฝันเท่านั้น  ,นางสมบัติ กล่าวอีกว่า เมื่อคืนที่ผ่านมาได้มีพระสงฆ์พร้อมด้วยญาติโยมจำนวนหนึ่งได้มาทำพิธีเพื่อขอเลขเด็ดที่หน้าจอมปลวก ใช้เวลาทำพิธีอยู่นานเกือบชั่วโมง ในช่วงทำพิธีอยู่นั้นตนก็มาดูด้วย มองเห็นแสงไฟสีน้ำเงินพุ่งออกมามองไปคล้ายเลข 7 ใกล้พิธีจะเสร็จ มีคนทรงบอกตะโกนเสียงดังมากคือบอกเป็นเลขว่า 676 และ 15 เป็นความเชื่อส่วนบุคคล ห้ามกันไม่ได้โดยเฉพาะยิ่งใกล้วันหวยออก
ตื่นจอมปลวกแทงยอดคล้ายเศียรพญานาค แห่กราบไหว้ขอเลขเด็ดใกล้วันหวยออกทันที ขณะที่ผู้ฝันเห็นพระรูปร่างใหญ่สูงผิวดำ ผมยาว วันขึ้น 15 ค่ำเดือน 11 ซึ่งเป็นวันออกพรรษา สั่งให้มาทำความสะอาด
หวย,เลขเด็ด,จอมปลวก,อุดรธานี,เศียรพญานาค,ข่าวทั่วไป